Narodna skupština
20180418

Hvala, gospodine predsedavajući. Dame i gospodo narodni poslanici, ja ću kratko još jednom potvrditi, bez obzira da li je Vlada u svom zakonu već predvidela svaku moguću saradnju sa Srbima u regionu, ali načelo efikasnosti razvoja Srbije uvek i u svakom trenutku mora razmišljati o celokupnoj srpskoj naciji, mora razmišljati o regionu i mora region biti prioritet razvoja koji, evo vidimo, zaista ide u potpuno dobrom pravcu. Podsetiću vas još jednom na našu blisku istoriju, kada smo ostali bez ogromnog broja preduzeća, jer nije bilo planskog i efikasnog razvoja među Srbima, pa su tako postale dve Trepče, postale kompanije koje su se raspale, a danas tamo gde Srbi ne žive u matici uglavnom su oni deo koji je ostao bez posla, bez hleba i bez tog stečenog prava na zapošljavanje i normalan život. Svaki zakon koji donosi ova Vlada, koji donosi ovaj parlament uvek treba da ima tu asocijaciju prema Srbima u regionu. Ja ću se uvek truditi da to napomenem, da se o tome razgovara i da to bude prioritet celokupnog delovanja dok god budem narodni poslanik u ovom parlamentu. Hvala vam.